b"\n_START_ARTICLE_\nDavid P\xc3\xa9rez Puga\n_START_SECTION_\nBiografia\n_START_PARAGRAPH_\nDespr\xc3\xa9s de realitzar el batxillerat a Vigo, va cursar els estudis de dret a la Universitat de Santiago de Compostel\xc2\xb7la. Ha exercit com lletrat assessor i sotssecretari provincial d'ordenaci\xc3\xb3 social en la Delegaci\xc3\xb3 de Sindicats a Vigo. Especialitzat en Dret Administratiu, Pol\xc3\xadtic i Sindical, pertanyia al Cos T\xc3\xa8cnic de l'Administraci\xc3\xb3 Civil de l'Estat i al Cos de Lletrats de l'Organitzaci\xc3\xb3 Sindical._NEWLINE_Ha estat Delegat Provincial de treball a C\xc3\xa0ceres, president de la Societat per al Desenvolupament Industrial de Gal\xc3\xadcia. Sotssecretari Nacional d'Ordenaci\xc3\xb3 Social i Secretari general del Consell Nacional de Treballadors, des de 1965, fins a ser nomenat Director General de Comer\xc3\xa7 Interior en 1970, cessant en aquest c\xc3\xa0rrec en 1973. Representant en la Confer\xc3\xa8ncia Internacional de Treball en Ginebra. Va ser Procurador en Corts per l'Organitzaci\xc3\xb3 Sindical en diverses Legislatures i, en la X, en representaci\xc3\xb3 familiar per la prov\xc3\xadncia de Pontevedra, escollit en 1971. President de la Comissi\xc3\xb3 de Treball. Ha estat Conseller de la Caixa Municipal d'Estalvis de Vigo i president de SODIGA._NEWLINE_El 1977 form\xc3\xa0 part del Partit Gallec Independent, que es va integrar en la UCD, partit pel que fou escollit senador per la prov\xc3\xadncia de Pontevedra a les eleccions generals espanyoles de 1977 i 1979. Ha estat membre de la Diputaci\xc3\xb3 Permanent del Senat d'Espanya (1978-1979). Fou membre de la Comissi\xc3\xb3 dels Nou i condecorat amb la Gran Creu de l'Orde del M\xc3\xa8rit Civil. Malalt d'asma, durant el cop d'estat del 23 de febrer fou desallotjat del Congr\xc3\xa9s dels Diputats per problemes de salut. Va morir d'una aturada card\xc3\xadaca a l'Hospital Ram\xc3\xb3n y Cajal de Madrid el 2 de maig de 1982."